
[bookmark: _Hlk239762085][bookmark: _Hlk222297700]Suvestinė redakcija, galiojanti nuo 2026 m. spalio 1 d., parengta pagal 2026 m. rugsėjo 8 d. įsakymo Nr. V-424 pakeitimus. Suvestinę redakciją parengė J. Aleksė

PATVIRTINTA
Valstybinio socialinio draudimo fondo 
valdybos prie Socialinės apsaugos ir 
darbo ministerijos direktoriaus 
2026 m. vasario 18 d. įsakymu Nr. V-68


VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS 
ŽMONIŲ IR ORGANIZACINĖS KULTŪROS DEPARTAMENTO 
PERSONALO ADMINISTRAVIMO SKYRIAUS NUOSTATAI

I SKYRIUS
BENDROSIOS NUOSTATOS

1. [bookmark: _Hlk212817207]Valstybinio socialinio draudimo fondo valdybos prie Socialinės apsaugos ir darbo ministerijos Žmonių ir organizacinės kultūros departamento Personalo administravimo skyriaus nuostatai (toliau – Nuostatai) nustato Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) Žmonių ir organizacinės kultūros departamento Personalo administravimo skyriaus (toliau – Skyrius) statusą, tikslą, uždavinius, funkcijas, teises ir veiklos organizavimą.
2. [bookmark: _Hlk222297717]Skyrius yra Fondo valdybos administracijos padalinys, esantis kitame struktūriniame padalinyje – Žmonių ir organizacinės kultūros departamente ir tiesiogiai pavaldus Žmonių ir organizacinės kultūros departamento direktoriui  (toliau – Departamento direktorius).
3. Skyrius savo veikloje vadovaujasi Lietuvos Respublikos Konstitucija, Europos Sąjungos teisės aktais, Lietuvos Respublikos tarptautinėmis sutartimis, Lietuvos Respublikos įstatymais, kitais Lietuvos Respublikos Seimo priimtais teisės aktais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Valstybinio socialinio draudimo fondo tarybos nutarimais, Fondo valdybos ir šiais nuostatais, Fondo valdybos direktoriaus įsakymais ir kitais teisės aktais, susijusiais su nustatytų funkcijų vykdymu.
4. Skyriaus valstybės tarnautojams ir darbuotojams, dirbantiems pagal darbo sutartis (toliau kartu – darbuotojai), keliamus reikalavimus ir funkcijas nustato šie Nuostatai ir darbuotojų pareigybių aprašymai.
5. Šiuose Nuostatuose vartojamos sąvokos:
5.1. [bookmark: _Hlk220509943]Personalas – Fondo valdybos, arba,  kai tai akivaizdu iš konkretaus konteksto, – bet kurio Valstybinio socialinio draudimo fondo valdybos teritorinio skyriaus (toliau – Teritoriniai skyriai, o kartu su Fondo valdyba – Fondo administravimo įstaigos) valstybės tarnautojai ir darbuotojai, dirbantys pagal darbo sutartis.
5.2. Žmogiškieji ištekliai – personalo žinių, įgūdžių ir gebėjimų, reikalingų Fondo administravimo įstaigų veiklai užtikrinti, visuma. 

II SKYRIUS
SKYRIAUS TIKSLAS, UŽDAVINIAI IR FUNKCIJOS

6. Skyriaus veiklos tikslas – administruoti ir koordinuoti personalo valdymo, organizacinės struktūros bei funkcijų optimizavimo procesus Fondo administravimo įstaigose.
[bookmark: _Hlk216794543]Punktas pakeistas:
[bookmark: _GoBack]Nr. V-424, 2026 m. rugsėjo 8 d.
Įsigalioja 2026-10-01.


7. Skyriaus uždaviniai:
7.1. pagal  teisės aktų reikalavimus valdyti Fondo valdybos personalą, metodiškai užtikrinti tinkamą valstybės tarnybos ir darbo santykių administravimą Fondo administravimo įstaigose, įskaitant privalomų konkursų ir atrankų organizavimą bei socialinių garantijų įgyvendinimą;
7.2 organizuoti ir koordinuoti Fondo administravimo įstaigų pareigybių planavimo, darbo apmokėjimo bei darbuotojų veiklos vertinimo sistemų įgyvendinimą;
7.3. administruoti  Fondo valdybos informacinės sistemos naudotojų prieigų teisių duomenis, tvarkyti  personalo duomenis.
7.4. koordinuoti Fondo administravimo įstaigų organizacinės struktūros ir funkcijų optimizavimo procesus.
Papildyta papunkčiu:
Nr. V-424, 2026 m. rugsėjo 8 d.
Įsigalioja 2026-10-01.

8. Įgyvendindamas uždavinius, Skyrius vykdo šias funkcijas:
8.1. Personalo valdymo, valstybės tarnybos ir darbo santykių administravimo ir socialinių garantijų įgyvendinimo srityje:
8.1.1. teikia Fondo valdybos direktoriui administracinę ir metodinę pagalbą formuojant Fondo valdybos personalo sudėtį, organizuoja ir vykdo Fondo valdybos personalo ir Teritorinių skyrių direktorių, pagal Fondo valdybos kompetenciją, priėmimą, perkėlimą ir atleidimą iš pareigų; 
8.1.2. organizuoja atostogų ir kitų garantijų suteikimą Fondo valdybos personalui bei Teritorinių skyrių direktoriams teisės aktų nustatyta apimtimi; 
8.1.3. dalyvauja darbo ginčų sprendimo procesuose kaip darbdavio atstovas, rengia su darbo ginčais susijusių dokumentų projektus, teikia metodinę ir teisinę pagalbą Fondo administravimo įstaigų vadovams; 
8.1.4. organizuoja Fondo valdybos valstybės tarnautojų konkursus ir darbuotojų, dirbančių pagal darbo sutartis, atrankas į pareigybes, kurioms konkursų ar atrankų organizavimas yra privalomas pagal teisės aktus.  
8.1.5. atlieka funkcijas, susijusias su civilinio mobilizacinio personalo rezervo sudarymu ir apskaita.
8.2. Fondo administravimo įstaigų pareigybių planavimo, darbo apmokėjimo bei darbuotojų veiklos vertinimo sistemų koordinavimo ir įgyvendinimo srityje:
8.2.1. kartu su kitais Fondo valdybos administracijos padaliniais atlieka funkcijų ir pareigybių analizę, rengia pareigybių skaičiaus projektus ir teikia juos tvirtinti Fondo valdybos direktoriui; 
8.2.2. atlieka Fondo administravimo įstaigų darbo apmokėjimo struktūros, žmogiškųjų išteklių rodiklių ir pareigybių lygių formavimo duomenų analizę;
8.2.3. [bookmark: _Hlk220574295]rengia Fondo administravimo įstaigų darbuotojų darbo apmokėjimo sistemos ir jos keitimų projektus, užtikrina jų atitiktį teisės aktų reikalavimams ir įteisinimą, rengia siūlymus dėl išteklių panaudojimo ir darbo apmokėjimo politikos tobulinimo;
8.2.4. rengia Fondo valdybos personalo pareigybių sąrašus, dalyvauja rengiant ir tvirtinant Fondo valdybos valstybės tarnautojų ir darbuotojų, Teritorinių skyrių direktorių pareigybių aprašymus, Teritorinių skyrių valstybės tarnautojų ir darbuotojų tipinius pareigybių aprašymus, teikia Fondo valdybos administracijos padalinių vadovams siūlymus dėl pareigybių aprašymų keitimo ir papildymo;
8.2.5. organizuoja ir koordinuoja Fondo valdybos personalo bei Teritorinių skyrių direktorių tarnybinės ir darbinės veiklos vertinimo procesą;
8.2.6. teikia siūlymus dėl tarnybos (darbo) sąlygų Fondo administravimo įstaigose gerinimo direktoriui pagal Skyriaus kompetenciją.
8.3. Personalo duomenų tvarkymo bei Fondo valdybos informacinės sistemos naudotojų prieigų administravimo srityje:
8.3.1. tvarko Fondo valdybos personalo duomenis naudojamose duomenų bazėse, informacinėse sistemose ir registruose;
8.3.2. užtikrina personalo duomenų saugumą ir atitiktį asmens duomenų apsaugos reikalavimams, koordinuoja personalo duomenų tikslumo ir atnaujinimo procesus;
8.3.3. administruoja Fondo valdybos informacinės sistemos naudotojų (toliau – Naudotojai) prieigos aprašus, Fondo valdybos naudotojų prieigos teisių duomenis ir jų pokyčius Vidinės veiklos informacinės sistemos Naudotojų tapatybės ir prieigos teisių valdymo modulyje (TVS).
8.4. Organizacinės struktūros ir funkcijų optimizavimo srityje:
8.4.1. rengia Fondo valdybos administracijos struktūros bei Teritorinių skyrių tipinių organizacinių valdymo struktūrų ir jų pakeitimų projektus;
[bookmark: _Hlk239060594]8.4.2. teikia pasiūlymus Lietuvos Respublikos socialinės apsaugos ir darbo ministerijai dėl Fondo valdybos nuostatų keitimo, rengia Fondo valdybos administracijos padalinių nuostatų, Teritorinių skyrių ir jų administracijos padalinių tipinių nuostatų bei jų pakeitimų projektus;
8.4.3. rengia Teritorinių skyrių steigimo, likvidavimo arba reorganizavimo dokumentų projektus;
8.4.4. kontroliuoja, kad teisės aktų nustatyta tvarka Juridinių asmenų registro tvarkytojui būtų pateikta informacija apie pasikeitusius Fondo administravimo įstaigų duomenis.
Papildyta papunkčiu:

9. [bookmark: _Hlk212540658]Skyrius pagal kompetenciją taip pat atlieka šias funkcijas:
9.1. rengia teisės aktų bei kitų dokumentų projektus; 
9.2. Departamento direktoriui pavedus, nagrinėja prašymus, paklausimus ir skundus bei rengia atsakymų į juos projektus;
9.3. dalyvauja įgyvendinant veiklos planavimo, rizikos, kokybės valdymo, korupcijos prevencijos ir Skyriaus dokumentų tvarkymo ir apskaitos procedūras;
9.4. konsultuoja Fondo valdybos darbuotojus, teikia metodinę pagalbą Teritorinių skyrių darbuotojams pagal Skyriaus kompetenciją;
9.5. rengia užsakymus Fondo valdybos informacinės sistemos keitimui ir tobulinimui, dalyvauja testuojant Fondo valdybos informacinės sistemos keitimus; 
9.6. nustato Skyriaus poreikį pirkimams ir teikia paraiškas pirkimų planui sudaryti (papildyti), rengia perkamų prekių, paslaugų ir darbų viešojo pirkimo paraiškas, dalyvauja viešojo pirkimo procedūrose;
9.7. bendradarbiauja su valstybės valdžios ir valdymo institucijomis bei įstaigomis, savivaldybių institucijomis ir įstaigomis bei kitomis įstaigomis, įmonėmis ar organizacijomis pagal Skyriaus kompetenciją;
9.8. atstovauja Fondo valdybai valstybės valdžios ir valdymo institucijose bei įstaigose, savivaldybių institucijose ir įstaigose, kitose įstaigose, įmonėse bei organizacijose pagal Skyriaus kompetenciją, Departamento direktoriui pavedus;
9.9. vykdo kitas teisės aktų nustatytas funkcijas, Departamento direktoriaus pavedimus.

III SKYRIUS
SKYRIAUS TEISĖS

10. Skyrius, įgyvendindamas jam nustatytus uždavinius ir vykdydamas funkcijas, turi teisę: 
10.1. gauti Skyriaus funkcijoms vykdyti reikalingus duomenis ir informaciją iš kitų Fondo valdybos administracijos padalinių ir Teritorinių skyrių;
10.2. [bookmark: _Hlk220525580]gauti iš kitų Fondo valdybos administracijos padalinių ir Teritorinių skyrių pasiūlymus, pastabas ar išvadas dėl Skyriaus rengiamų teisės aktų ir kitų dokumentų projektų;
10.3. [bookmark: _Hlk220525774]teikti Departamento direktoriui siūlymus dėl teisės aktų ir kitų dokumentų pakeitimų Skyriaus veiklos sričiai priskirtais klausimais, taip pat dėl Skyriaus darbo organizavimo tobulinimo;
10.4. [bookmark: _Hlk220525785]naudotis kitomis Lietuvos Respublikos įstatymų ir kitų teisės aktų nustatytomis teisėmis.

IV SKYRIUS
SKYRIAUS VEIKLOS ORGANIZAVIMAS 

11. [bookmark: _Hlk220527684]Skyriaus darbas organizuojamas vadovaujantis Fondo valdybos metiniais ir kitais veiklos planais, šiais Nuostatais, Departamento direktoriaus pavedimais.
12. Skyriui vadovauja Skyriaus vedėjas (toliau – Vedėjas), kuris yra tiesiogiai pavaldus Departamento direktoriui ir atskaitingas jam už Skyriaus veiklos rezultatus.
13. Vedėjas:
13.1. organizuoja Skyriaus veiklą ir užtikrina Skyriaus uždavinių ir funkcijų įgyvendinimą;
13.2. [bookmark: _Hlk220527308]paskirsto užduotis Skyriaus darbuotojams, stebi jų vykdymą ir teikia grįžtamąjį ryšį;
13.3. užtikrina Skyriaus veiklos koordinavimą su kitais Departamento ir Fondo valdybos administracijos padaliniais;
13.4. teikia Departamento direktoriui pasiūlymus dėl Skyriaus veiklos ir darbo organizavimo tobulinimo;
13.5. vykdo kitas savo pareigybės aprašyme ir kituose teisės aktuose nustatytas funkcijas bei Departamento direktoriaus pavedimus.
14. Nesant Vedėjo, jis pavaduojamas Fondo valdybos direktoriaus nustatyta tvarka.
15. Skyriaus darbuotojai yra tiesiogiai pavaldūs Vedėjui ir privalo tinkamai bei laiku atlikti jų pareigybės aprašymuose nustatytas funkcijas, vykdyti pavedamas užduotis, laikytis  teisės aktų, vidaus ir darbo tvarką reglamentuojančių dokumentų.
16. Skyriaus veiklą kontroliuoja Departamento direktorius teisės aktų nustatyta tvarka.

______________________


